ช็อก คนขับแท็กซี่สุดเหี้ยม ลากเด็กซาอุฯ 6 ขวบ ไปฆ่าตัดคอต่อหน้าแม่ 
(ภาพจากทวิตเตอร์ Sajid Hussain),คนขับแท็กซี่โหดมาก กระชากเด็กชายซาอุฯ วัย 6 ขวบจากแม่ ลงจากรถมาฆ่าตัดคอต่อหน้าต่อตาอย่างสุดเหี้ยม หลังรู้ว่าหญิงคนนี้และลูกชายนับถือศาสนาต่างนิกาย,เมื่อ 12 ก.พ.62 เว็บไซต์,เดลี่เมล, และมิร์เรอร์ รายงาน เกิดเหตุการณ์สุดสะเทือนใจ เด็กชายซาคาเรีย อัล-จาเบอร์ เด็กชาวซาอุดีอาระเบียวัยเพียง 6 ขวบ หน้าตาน่ารัก โดนคนขับแท็กซี่ใจร้ายในเมืองเมดินา ประเทศซาอุดีอาระเบีย กระชากลงไปฆ่าตัดคออย่างเหี้ยมโหด จนเสียชีวิตต่อหน้าต่อตาแม่ที่หวีดร้องด้วยความสะเทือนใจและเสียใจอย่างที่สุด เพียงแค่เพราะ คนขับแท็กซี่ถามหญิงผู้เป็นแม่ว่าเธอเป็นชาวมุสลิมนิกายชีอะห์ใช่หรือไม่ และเธอตอบกลับไปว่า ใช่,ข่าวแจ้งว่า เหตุร้ายเกิดขึ้นขณะหญิงคนดังกล่าว ที่พาลูกชายวัย 6 ขวบมาด้วย ได้เรียกรถแท็กซี่คันนี้ให้ไปส่งที่มัสยิดแห่งหนึ่งในเมืองเมดินา โดยระหว่างทาง คนขับแท็กซี่ ได้ยินหญิงผู้เป็นแม่ท่องคำสวดเบาๆ จึงถามเธอว่า เป็นชาวมุสลิมนิกายชีอะห์ใช่หรือไม่ และเมื่อเธอตอบว่า ใช่ คนขับแท็กซี่ได้มีอารมณ์โกรธเดือดดาลที่รู้ว่าหญิงคนนี้และลูกเป็นชาวชีอะห์ ไม่ใช่ นิกายสุหนี่ ซึ่งชาวซาอุฯ ส่วนใหญ่นับถือนิกายนี้ จากนั้นคนขับแท็กซี่ได้ฉุดกระชากลาก เด็กชายซาคาเรีย ลงจากรถแท็กซี่ทันที,เดลี่เมล เผยว่าตามรายงานของ TMV ระบุ คนขับแท็กซี่จอมโหดได้ลากเด็กชายซาคาเรียไปยังบริเวณใกล้กับร้านกาแฟแห่งหนึ่ง ในย่านอัล-ติลัล ก่อนจะคว้าขวดแก้วใบหนึ่งมาทุบเป็นปากฉลาม และปาดคอเด็กชายซาคาเรีย จากนั้นยังใช้ขวดแทงหนูน้อยอีกหลายแผลต่อหน้าต่อตาผู้เป็นแม่ ขณะที่เธอและตำรวจนายหนึ่งซึ่งเห็นเหตุการณ์ พยายามเข้าช่วยเด็กชายซาคาเรีย แต่ไม่สามารถหยุดยั้งความป่าเถื่อนโหดร้ายครั้งนี้ได้ หนูน้อยเสียชีวิต,หลังเกิดเหตุสลด เบื้องต้น ยังไม่รู้สาเหตุว่าทำไมคนขับแท็กซี่จึงทำร้ายหนูน้อยซาคาเรียจนเสียชีวิต แต่เจ้าหน้าที่ซาอุดีอาระเบียอ้างว่าเขามีปัญหาทางจิต อย่างไรก็ตาม ด้านกลุ่มเคลื่อนไหวปกป้องสิทธิมนุษยชนชาวมุสลิมชีอะห์ในซาอุดีอาระเบีย ซึ่งเป็นชนกลุ่มน้อย ได้เรียกร้องให้ชาวชีอะห์ออกมาแสดงความเป็นหนึ่งเดียว ร่วมแสดงความอาลัยในพิธีศพของเด็กชายซาคาเรียและเรียกร้องขอความเป็นธรรมให้แก่เด็กชายซาคาเรีย เช่นเดียวกับชาวเน็ตบนโลกโซเชียล ที่แสดงความเสียใจ และเรียกร้องความเป็นธรรมต่อเด็กชายซาคาเรีย ด้วยการติดแฮชแทก #JusticeForZakaria
คนขับแท็กซี่โหดมาก กระชากเด็กชายซาอุฯ วัย 6 ขวบจากแม่ ลงจากรถมาฆ่าตัดคอต่อหน้าต่อตาอย่างสุดเหี้ยม หลังรู้ว่าหญิงคนนี้และลูกชายนับถือศาสนาต่างนิกาย 
ฆ่าตัดคอเด็กชาย,เด็กชาย6ขวบโดนฆ่าตัดคอ,นิกายชีอะห์,สุหนี่,ซาอุดีอาระเบีย